เข้าใจความสำคัญของการแลรักษาเท้า ดูแลเท้า เปลี่ยนแปลงวิถีชีวิต
ผิวเป็นอวัยวะที่ใหญ่ที่สุดของร่างกาย มีความเหนียวและยืดได้ มันมีหน้าที่ปกป้องร่างกายจากแบคทีเรีย ไวรัส และเชื้อรา เมื่อผิวเกิดแตกหรือมีรอยบาด มันจะก่อให้เกิดการติดเชื้อเข้าสู่กระแสเลือด นอกจากนี้ ผิวยังทำหน้าที่ควบคุมอุณหภูมิ คือรักษาอุณหภูมิในร่างกายให้พอเหมาะต่อการทำงาน  ผิวของคุณนั้นไว ซึ่งจะทำให้คุณได้รับรู้ถึงความรู้สึกแตกต่างหลากหลายประเภทซึ่งจะถูกตีความโดยสมอง ไม่มีบริเวณใดของร่างกายที่ปกติแล้วด้านชาหรือไร้ความรู้สึก นั่นรวมถึงเท้าคุณเช่นกัน เซลล์ผิวหนังใหม่ถูกสร้างขึ้นทุกวัน ร่างกายต้องผลัดเซลล์ผิวหนังทิ้งระหว่าง 30,000 ถึง 40,000 เซลล์จากทั่วทั้งร่างทุกนาทีของทุกวัน เซลล์ผิวหนังที่ตายแล้วจะสะสมอยู่บนชั้นผิวหนังชั้นบน 18 ถึง 23 ชั้น  ผิวหนังชั้นนอกสุดที่ประกอบด้วยเซลล์ผิวที่ตายแล้วนั้นเรียกว่า ชั้นหนังกำพร้า (epidermis) ผิวหนังบริเวณนี้จะบางมากในบางส่วนของร่างกาย เช่น ตรงเปลือกตา และบางส่วนจะหนากว่า เช่น ตรงฝ่าเท้า เวลาที่เซลล์ผิวเก่าในชั้นหนังกำพร้าหลุดไป จะมีเซลล์ใหม่ขึ้นมาด้านล่างทดแทน ผิวที่แห้งเรียกว่าภาวะผิวแห้ง (xerosis) มันจะดูมีสีจางกว่าบริเวณอื่นของเท้าและมักรู้สึกหยาบเวลาสัมผัส คุณอาจยังพบ:  การคัน ผิวแตก แดง แผลปริ (รอยแตกลึก) บริเวณส้นเท้า ผิวหนังลอกออก ทั้งส้นเท้ากับอุ้งฝ่าเท้าเป็นจุดที่ต้องสัมผัสกับพื้นมากที่สุด จึงมีความเสี่ยงสูงที่ผิวตรงนั้นจะหยาบ มันจะเพิ่มความเสี่ยงที่ผิวจะแตกและหลุดลอก ผิวหนังใต้ฝ่าเท้าสามารถแห้งหยาบได้จากหลายสาเหตุ ได้แก่   วัย: วัยและความไม่สมดุลของฮอร์โมนอันมีที่มาจากวัย (เนื่องมาจากกระบวนการอย่างช่วงหมดประจำเดือน) ทำให้ผิวหนังสูญเสียความยืดหยุ่นกับไขมัน ซึ่งจะเพิ่มความเสี่ยงของผิวแห้ง  อากาศ: การอาศัยอยู่ในสภาพอากาศที่แห้งสามารถลดปริมาณความชุ่มชื้นในผิวยังผลให้ผิวแห้งได้ นอกจากนั้น เครื่องปรับอากาศยังดูดความชื้นออกจากอากาศ ทำให้ลดความชุ่มชื้นโดยธรรมชาติที่อยู่ในผิว อากาศหน้าหนาวก็ทำลายผิวเช่นกัน  สภาพผิว: ผื่นภูมิแพ้ผิวหนัง (Atopic dermatitis) กับ โรคสะเก็ดเงิน (psoriasis) เป็นสองสภาพผิวที่ก่อให้เกิดรอยปื้นแห้งหยาบตรงจุดที่มันกระทบต่อผิว  คลอรีน: การว่ายน้ำหรือแช่น้ำในสระว่ายน้ำผสมคลอรีนจะลดความชุ่มชื้นโดยธรรมชาติที่มีอยู่ในผิว  สภาพทางการแพทย์: ผู้ที่เป็นโรคเบาหวานมักจะประสบกับผิวที่เท้าแห้ง ซึ่งเพิ่มความเสี่ยงของการติดเชื้อ ระบบการไหลเวียนโลหิตที่ไม่ดีสามารถไปลดความชุ่มชื้นในเซลล์ผิวหนังและเพิ่มความเสี่ยงของการเกิดอาการแทรกซ้อน ถ้าคุณเป็นโรคเบาหวานและมีเท้าแห้ง ให้ไปพบแพทย์หรือแพทย์ชำนาญโรคเท้าเพื่อวิธีการดูแล การป้องกันเป็นยารักษาที่ดีที่สุด การดูแลเท้าให้ดีทำง่ายกว่าการรักษาผลจากการมีผิวแห้งหยาบอย่างมาก นี่คือคำแนะนำบางข้อสำหรับการรักษาเท้าให้คงความนุ่มและแข็งแรง:  เมื่อคุณแก่ตัวลง ดูแลรักษาเท้าให้ดี โดยใช้วิธีการตามที่บอกไว้ด้านบน หากคุณต้องว่ายน้ำในสระที่ผสมคลอรีนบ่อยๆ ให้เพิ่มความระมัดระวังในการดูแลผิวที่เท้า คลอรีนจะทำลายความชุ่มชื้นไปจากผิวทำให้ผิวแห้ง  อาบน้ำหรือแช่น้ำนานเท่าที่จำเป็นต้องทำความสะอาดแต่อย่านานไปกว่านั้น เลือกอาบน้ำกับฝักบัวแทนการแช่อ่างน้ำเพื่อลดความเสี่ยงของการลดความชุ่มชื้นในผิว ชโลมมอยเจอไรเซอร์ (ชนิดไม่ละลายในแอลกอฮอล์) ทุกครั้งหลังการอาบหรือแช่น้ำ หากคุณเป็นผื่นภูมิแพ้ผิวหนังหรือโรคสะเก็ดเงิน ให้ดูแลผิวที่เท้าเป็นพิเศษเพื่อลดโอกาสที่ผิวจะแตกและหลุดลอก ถ้าคุณเป็นโรคเบาหวาน ให้ตรวจดูเท้าทุกคืนเพื่อหารอยปริแตกที่ผิว คุณสามารถลดความเสี่ยงของการเกิดอาการแทรกซ้อนอันเนื่องจากเบาหวานได้หากคุณฝึกการป้องกันและดูแลเท้าของคุณ ถึงแม้การใช้เวลาอยู่ในสระว่ายน้ำผสมคลอรีนหรืออ่างน้ำร้อนนานๆ จะไม่ดีต่อผิว แต่การแช่เท้าสัก 15 นาทีก่อนทามอยเจอไรเซอร์หรือขัดผิวนั้นถือว่ามีประโยชน์ พอเท้าคุณทุเลาอาการลงและไม่หยาบแห้งเหมือนเคยแล้ว คุณก็ไม่จำเป็นต้องแช่เท้าเพื่อรักษาอีก   การแช่ในอ่างน้ำร้อนนานๆ จะทำให้น้ำมันตามธรรมชาติในผิวนั้นหมดไป และความร้อนยังลดความชุ่มชื้นในผิวหนังชั้นนอกลง ทั้งหมดนี้ส่งผลให้ผิวแห้ง ฉะนั้นต้องจำกัดเวลาที่ใช้แช่ อย่าแช่เท้ามากกว่าสามครั้งต่อสัปดาห์ มิฉะนั้นคุณจะทำให้ผิวยิ่งแห้งแทนที่จะเป็นการรักษามัน คุณสามารถทำส่วนผสมน้ำยาที่ใช้แช่ที่แตกต่างออกไป อย่างเช่น  ส่วนผสมของผงฟู น้ำและน้ำส้มสายชูหนึ่งเหยาะในถังน้ำอุ่น  สบู่สูตรอ่อนโยน (มีกลิ่นได้ถ้าชอบ) ลงในถังน้ำอุ่น ดีเกลือฝรั่งครึ่งถ้วยลงในอ่างแช่น้ำอุ่น  น้ำส้มสายชูกลั่น ¼ ถ้วยลงในถังน้ำอุ่น น้ำมะนาว ¼ ถ้วยที่จะช่วยละลายผิวที่แห้งและตายแล้ว การผลัดเซลล์ผิวทางกายภาพ (Mechanical exfoliation) หมายถึงการกำจัดผิวหนังชั้นนอกสุดที่ตายแล้วออกเพื่อทำการรักษาชั้นผิวที่อยู่ข้างใต้ คุณสามารถใช้หินพัมมิซ แปรงขนแข็ง หรือใยบวบ หลังจากได้แช่เท้าจนผิวชั้นนอกนุ่มลงแล้ว  หินพัมมิซมีขายตามร้านขายยาหรือในแผนกยาตามห้างขนาดใหญ่ คุณไม่จำเป็นต้องใช้แปรงขนแข็งชนิดใดเป็นพิเศษ แม้กระทั่งแปรงทั่วไปตามแผนกทำความสะอาดบ้านก็ใช้ได้ ขอเพียงคุณไม่ใช้มันทำอย่างอื่นด้วย เป็นความคิดที่ดีถ้าจะแช่เท้าในน้ำอุ่นหรืออาบน้ำอุ่นสัก 10–15 นาทีก่อนทำการผลัดเซลล์ผิว หลังจากกำจัดเซลล์ผิวชั้นนอกที่ตายออกหมดแล้ว ก็ถึงเวลาเติมความชุ่มชื้นกลับคืนสู่ผิว ทำการเติมความชุ่มชื้นทันทีหลังอาบน้ำหรือแช่เท้าโดยใช้ผลิตภัณฑ์ที่ไม่ได้ทำจากแอลกอฮอล์ เพื่อกักความชื้นบนชั้นผิวเอาไว้ทำให้ผิวชุ่มชื้น มอยเจอไรเซอร์บางตัวทำการปิดผนึกความชุ่มชื้นบนผิว ในขณะที่บางตัวจะซึมทะลุไปถึงผิวชั้นใน  ครีมข้นอย่าง Eucerin และ Cetaphil ทำงานโดยการกักความชุ่มชื้นในผิว ผลิตภัณฑ์อื่นที่ผสมลาโนลินก็ทำงานแบบเดียวกัน น้ำมันมะกอกให้ผลกับผิวแบบเดียวกันและมักมีติดชั้นวางในครัวอยู่แล้ว ใช้เพียงเล็กน้อยโดยนวดถูให้เข้าไปในชั้นผิว มอยเจอไรเซอร์อื่นๆ จะถูกดูดซึมเข้าไปในผิวและทำงานในผิวชั้นใน น้ำมันมะพร้าวเป็นน้ำมันที่มีคุณสมบัติอันเป็นประโยชน์หลายประการ รวมไปถึงการต่อต้านแบคทีเรียและต่อต้านเชื้อราโดยธรรมชาติ เมื่อใช้ที่เท้ามันก็จะเพิ่มความชุ่มชื้นแก่ผิว ช่วยให้ผิวที่แตกทุเลาลงและช่วยป้องกันการติดเชื้ออีกด้วย  ผลิตภัณฑ์ที่ละลายในแอลกอฮอล์นั้นอาจให้ความรู้สึก “มัน” น้อยกว่า แต่แอลกอฮอล์ก็จะแห้งจากผิวเร็วกว่าเช่นกัน หลังจากเติมความชุ่มชื้นให้เท้าแล้ว ให้ใส่ถุงเท้าค็อตตอนเพื่อลดการลื่นหกล้มและรักษาความชุ่มชื้นนั้นไว้ที่เท้า หากการรักษาเหล่านี้ไม่ประสบความสำเร็จหลังจากทำซ้ำไปหลายหน คุณอาจจำเป็นต้องไปพบแพทย์ ซึ่งอาจจะต้องรับการตรวจหาภาวะพร่องไทรอยด์ถ้าเกิดอาการผิวแห้งนั้นลามไปตามแขนและขาด้วย  ถ้าอาการผิวแห้งนั้นทนทานต่อการดูแลรักษาที่บ้าน แพทย์อาจแนะนำผลิตภัณฑ์ที่วางจำหน่ายทั่วไปที่มีส่วนผสมของกรดแลกติกหรือกรดแลกติกกับยูเรีย ส่วนผสมเหล่านี้จะช่วยผิวกักเก็บความชุ่มชื้นได้มากขึ้น อาการที่รุนแรงกว่านี้อาจต้องการขี้ผึ้งยาหรือครีมชนิดต้องให้แพทย์สั่งจ่ายเพื่อลดโอกาสที่ผิวจะแตกจากอาการแห้ง ผิวหนังนั้นใช้ความชุ่มชื้นในร่างกายในการหล่อเลี้ยงและทำนุบำรุง เวลาที่คุณขาดน้ำ น้ำในร่างกายจะถูกใช้ในหน้าที่ซึ่งมีความสำคัญสูงสุดในลำดับต้น เช่น การไหลเวียนโลหิต ก่อนจะถูกนำมาใช้ที่ผิว โดยการดื่มน้ำในแก้วขนาดบรรจุ 240 มล. อย่างน้อยวันละแปดแก้ว ผิวหนังทั่วร่างกายจะได้รับความชุ่มชื้นพอเพียงและไม่แห้งโดยเร็ว พยายามหลีกเลี่ยงแอลกอฮอล์กับคาเฟอีนเท่าที่จะทำได้ เพราะมันเพิ่มอาการคันจากการที่เท้าแห้ง ยาขับปัสสาวะนั้นถูกใช้เพื่อลดปริมาณน้ำในร่างกาย หรือเรตินอยด์ทั้งแบบทาหรือทานเพื่อรักษาสิวนั้นก่อให้เกิดอาการผิวแห้งชั่วคราวได้ หากผลข้างเคียงที่เกิดผิวแห้งนี้เกิดนานกว่าสองสัปดาห์ ให้ปรึกษาแพทย์ถึงความเป็นไปได้ที่จะเปลี่ยนยารักษา ถุงเท้าผ้าค็อตตอนจะช่วยให้เท้าได้ระบายอากาศและแห้งได้ถ้าเกิดเหงื่อออก การเก็บเหงื่อไว้กับผิวนั้นจะเพิ่มอัตราที่ความชุ่มชื้นจะหายไปจากผิวและเท้าแห้งในที่สุด  เปลี่ยนถุงเท้าทุกวันหรือหลังจากที่เหงื่อออก (เช่น หลังออกกำลังกายหรือเดินระยะทางไกล) ซักให้สะอาดหลังใช้แต่ละครั้ง สวมถุงเท้าเข้านอนหลังจากทามอยเจอไรเซอร์ในแต่ละคืน หลีกเลี่ยงการสวมรองเท้าคู่เดิมทั้งวันทั้งคืน เท้าต้องการการระบายอากาศเพื่อรักษาความชุ่มชื้นให้คงไว้ ดังนั้นลองใส่รองเท้าแตะในหน้าร้อนหรือรองเท้าอื่นที่มีรูระบายอากาศ ส่วนในตอนหน้าหนาวก็หลีกเลี่ยงการสวมรองเท้าบู๊ตเทอะทะเวลาอยู่ภายในทั้งที่โรงเรียนหรือที่ทำงาน แต่ควรนำรองเท้าที่เบากว่าและระบายอากาศดีกว่าติดตัวไปเปลี่ยน สบู่ที่มีฤทธิ์รุนแรงนั้นไม่ได้ช่วยให้ผิวสะอาดขึ้นกว่าชนิดสูตรอ่อนโยนต่อผิวเลย แถมมันยัง ทำ ให้ผิวแห้ง สบู่ที่มีฤทธิ์รุนแรงจะกำจัดไขมันในผิว ซึ่งทำให้ผิวรู้สึกตึงและแห้ง แพทย์ผิวหนังมักแนะนำสบู่ที่มีส่วนผสมของกลีเซอรินสูง เช่น สบู่ก้อนกลีเซอรินบริสุทธิ์กับสบู่ก้อนที่ทำจากธรรมชาติ คุณสามารถหาซื้อได้ตามร้านขายยาทั่วไปและตามร้านขายผลิตภัณฑ์เพื่อสุขภาพจากธรรมชาติ แทนที่จะอาบหรือแช่น้ำร้อน ให้ปรับน้ำเพียงแค่พออุ่นๆ และจำกัดเวลาแช่ให้น้อยกว่า 10 นาที น้ำร้อนกับความชื้นต่ำในอากาศจะลดน้ำตรงบริเวณผิวหนังชั้นนอกลง ส่งผลให้ผิวรู้สึกแห้งตึง หลักสำคัญคือการปรับอุณหภูมิของน้ำที่จะอาบหรือแช่ให้ยังรู้สึกสบายตัวโดยไม่ทำให้ผิวแดง
รู้หน้าที่ของผิว. วินิจฉัยเท้าแห้งหยาบ. เข้าใจสาเหตุของเท้าแห้ง. ป้องกันเท้าแห้งหยาบ. แช่เท้า. ผลัดเซลล์ผิว. เติมความชุ่มชื้น. ไปพบแพทย์. ดื่มน้ำให้เพียงพอ. ดูผลข้างเคียงจากยาที่คุณใช้. สวมถุงเท้าค็อตตอน. สวมรองเท้าที่ให้เท้าได้ระบายอากาศ. หลีกเลี่ยงสบู่ที่มีฤทธิ์รุนแรง. ใช้น้ำอุ่นตอนอาบหรือแช่น้ำ.
https://www.wikihow.com/Care-for-Rough,-Dry-Feet https://www.wikihow.com/Care-for-Rough,-Dry-Feet https://www.wikihow.com/Care-for-Rough,-Dry-Feet
Understanding the Importance of Foot Care Caring for Your Feet Making Lifestyle Changes